Ledig lærarstillingar

Vil du bli ein av oss til neste skuleår 😊

Hildre Montessoriskule er ein privat grunnskule frå 1. – 10. trinn, med mange lærelystne barn og motiverte og trivelege tilsette. Skulen ligg sentralt på Hildre og er samlokalisert med Hildre barnehage. Vi kan ha inntil 140 elever og for tida har vi 18 tilsette og 55 elevar.

Vi arbeider for å utvikle læring gjennom montessoripedagogikken og treng difor kompetente, engasjerte og nytenkjande medarbeidarar som er stolte av faget sitt og som kvar dag brenn for tilrettelegging og det å bringe fram det beste i kvart enkelt barn.

Eit tilrettelagt og trygt læringsmiljø, gjensidig respekt og ansvar for omgivnadane, inkludering, arbeidslyst, målretta leik og læring, fridom under ansvar.

**Vi treng fleire lærarar frå hausten av i varierande stillingsstorleik - 100%, 80% og 50 – 70%. Ønske om stillingsstorleik må opplysast om i søknaden.**

**Arbeidsoppgåver:**

* Undervisning
* Oppfølging av elevar med spesielle behov
* Samarbeid med kollegaer og elles det som fell naturleg i forhold til ei lærarstilling

**Nødvendige kvalifikasjonar:**

* Lærar med godkjend utdanning og spesialfelt innan lese- og skriveopplæring, nynorsk, matematikk, kunst/handverk, samt faget arbeid
* Utdanning i montessoripedagogikk er ønskeleg, men kjennskap/interesse og/eller ønske om å ta montessoriutdanning er fint

**Ønska kvalifikasjonar:**

* Kontaktlæraransvar kan vere aktuelt
* Evnar å ha gode relasjonar med elevar og kollegaer
* Gjerne erfaring med ungdoms-trinn
* Har «Vi-tenking» og ønsker å vidareutvikle skule
* Personlege eigenskapar vil bli vektlagd

**Vi kan tilby:**

* Eit positivt arbeidsmiljø med kvardagskrydder året rundt
* Løn og arbeidsforhold etter tariff
* Dekning av godkjend montessoriutdanning
* Mogelegheit til å delta på kurs og seminar som er relevant for fagleg utvikling
* Medlemskap i Storebrand Pensjon

**Søknaden skal innehalde**

* Søknadsbrev og CV
* Vitnemål, attester
* 2-3 referansar (namn, tilknyting til søker, e-postadresse og telefonnummer)

**SØKNADSFRIST: snarast**

**Søknad kan sendes på e-post til:** **nina@hildreskule.no**

**For meir informasjon:**Ta kontakt med dagleg leiar Nina Hildre på tlf. 95180066 eller konseptansvarleg Erin Hildre på tlf. 90291342

Aktuelle søkarar vil bli innkalla til intervju.

Ved tilsetting i skuleverket skal politiattest leggast fram før arbeidsavtale vert godkjent.